CELEX: 62011TN0639
Language: et
Date: 2011-12-14 00:00:00
Title: Kohtuasi T-639/11: 14. detsembril 2011 esitatud hagi — Heads! versus Siseturu Ühtlustamise Amet (HEADS)

18.2.2012   
            
            
               ET
            
            
               Euroopa Liidu Teataja
            
            
               C 49/29
            
         14. detsembril 2011 esitatud hagi — Heads! versus Siseturu Ühtlustamise Amet (HEADS)
   (Kohtuasi T-639/11)
   2012/C 49/53
   Kohtumenetluse keel: saksa
   
      Pooled
   
   
      Hageja: Heads! GmbH & Co. KG (München, Saksamaa) (esindajad: advokaadid A. Jaeger-Lenz, T. Bösling)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 11. oktoobri 2011. aasta (asi R 2348/2010-1) otsus osas, milles jäeti rahuldamata kaubamärgi „HEADS” teenustele klassis 35 „ärijuhtimine; ettevõttehaldus; personalijuhtimis- ja juhtimiskonsultatsiooniteenused; tööjõu värbamine; spetsialistide ja juhtide vahendamine; spetsialistide ja juhtide ajutiselt tööle lähetamine” registreerimistaotlus nr 8 327 926;
            
         
               —
            
            
               mõista kohtukuld välja kostjalt.
            
         
      Väited ja peamised argumendid
   
   
      Asjaomane ühenduse kaubamärk:. sõnamärk „HEADS” teenustele klassis 35.
   
      Kontrollija otsus: lükata taotlus tagasi.
   
      Apellatsioonikoja otsus: rahuldada kaebus osaliselt.
   
      Väited: määruse nr 207/2009 artikli 7 lõike 1 punkti b rikkumine, kuna asjaomane kaubamärk on eristusvõimeline ja kuna apellatsioonikoda ei ole oma otsuse aluseks olevat määruse nr 207/2009 artikli 7 lõike 1 punkti b kohast registreerimisest keeldumise põhjust sidunud ühegi konkreetse järeldusega; apellatsioonikoda tugines hindamisel õigusvastaselt sõnakombinatsioonidest, mis ei olnud taotluse esemeks; apellatsioonikoda rikkus õigusnormi lähtudes oma otsuses Bundespatentgerichti otsusest ja tegi väärad järeldused asjaomase avalikkuse arvamuse kohta.